Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: IV. számú melléklet a 2005. évi LII. törvényhez
Paragraph Index: 364

6. cikk A bevétel megosztása 1. A Holland Antillák visszatartja az 5. cikk (1) bekezdésében említett forrásadóból származó bevétel 25%-át, annak 75%-át pedig átutalja a Magyar Köztársaságnak. 2. Ha a Holland Antillák az 5. cikk (4) bekezdésének megfelelõen forrásadót vet ki, a bevétel 25%-át visszatartja, és az irányelv 4. cikkének (2) bekezdésében említett, a Magyar Köztársaságban honos szervezetnek fizetett kamatra kivetett forrásadóból származó bevétel 75%-át átutalja a Magyar Köztársaságnak. 3. Az ilyen átutalásokra legkésõbb a Holland Antillákon megállapított adóév végétõl számított hat hónapon belül kerül sor. 4. A Holland Antillák megteszi a bevétel-megosztási rendszer megfelelõ mûködéséhez szükséges intézkedéseket.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes